Държавен вестник, бр. 55, 2011 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  55
Заключителна разпоредба
§ 5. Тази наредба се издава на основание 
§ 11 от преходните и заключителните раз­
поредби на Закона за платежните услуги и 
платежните системи и е приета с Решение 
№ 64 от 7 юли 2011 г. на Управителния съвет 
на Българската народна банка.
Управител: Ив. Искров
8311
КОМИСИЯ ЗА ФИНАНСОВ 
НАДЗОР
Наредба за изменение и допълнение на На­
редба № 42 от 2010 г. за изграждането и 
поддържането на информационна система за 
оценка, управление и контрол на риска, в т.ч. 
за издаване на полици по задължителните 
застраховки по чл. 249, т. 1 от Кодекса за 
застраховането (ДВ, бр. 90 от 2010 г.)
§ 1. В заглавието след думите „чл. 249, т. 1“ 
се добавя „и 2“.
§ 2. В чл. 2 след думите „Гражданска от­
говорност“ на автомобилистите“ се добавя „и 
договорите за задължителната застраховка 
„Злополука“ на пътниците,“.
§ 3. В чл. 3 ал. 5 се изменя така:
„(5) Управителният съвет на Гаранционния 
фонд приема функционална и техническа 
спецификация на системата за оценка, управ­
ление и контрол на риска и за издаване и 
отчитане на договорите по чл. 2. Специфи­
кациите по изречение първо трябва да гаран­
тират регламентиран и контролиран достъп 
на застрахователите до системата, изградена 
и поддържана от информационния център.“
§ 4. В чл. 4 се правят следните изменения 
и допълнения: 
1. В ал. 4 се създава изречение второ: 
„Когато срокът по изречение първо изтича 
в неработен ден, корекцията може да се 
извърши до 24.00 часа на първия следващ 
работен ден.“
2. В ал. 5 в първото изречение думите 
„форматите и образците“ се заменят с „функ­
ционалната и техническата спецификация“ и 
във второто изречение думите  „форматите 
и образците“ се заменят с „изискванията“. 
§ 5. Член 5 се изменя така: 
„Чл. 5. Застрахователите адаптират ин­
формационните си системи съобразно изиск­
ванията на чл. 4, ал. 5 и Гаранционният фонд 
удостоверява тяхната съвместимост с инфор­
мационната система на Информационния 
център към Гаранционния фонд.“  
§ 6. В чл. 7 навсякъде след думите „за­
местник-председателя“ се поставя запетая и 
се добавя „ръководещ управление „Застрахо­
вателен надзор“.“
Преходни и заключителни разпоредби
§ 7. Застрахователите адаптират информа­
ционните си системи и Гаранционният фонд 
удостоверява обстоятелството по чл. 5 в три­
дневен срок от влизане в сила на наредбата. 
След тази дата договорите за задължителните 
застраховки „Гражданска отговорност“ на 
автомобилистите и „Злополука“ на пътниците 
се издават само от информационните системи 
на застрахователите.
§ 8. В Наредба № 24 от 2006 г. за задъл­
жителното застраховане по чл. 249, т. 1 и 2 
от Кодекса за застраховането и за методиката 
за уреждане на претенции за обезщетение на 
вреди, причинени на моторни превозни сред­
ства (обн., ДВ, бр. 25 от 2006 г.; изм., бр. 36 
от 2006 г., бр. 55 от 2007 г. и бр. 3 от 2008 г.) 
чл. 27 се отменя.
§ 9. Наредбата е приета с Решение № 126-
Н от 13.07.2011 г. на Комисията за финансов 
надзор.
Председател: Ст. Мавродиев
8403
ИЗПЪЛНИТЕЛНА АГЕНЦИЯ 
„МОРСКА АДМИНИСТРАЦИЯ”
Задължителни правила за изменение и до­
пълнение на Задължителните правила за 
морските пристанища на Република България 
(ДВ, бр. 50 от 2009 г.)
§ 1. В чл. 11 се правят следните изменения 
и допълнения:
1. Алинея 2 се изменя така:
„(2) Редът за осъществяване на дейността 
по ал. 1 се определя от директора на съот­
ветната дирекция „Морска администрация“.“
2. Досегашната ал. 2 става ал. 3.
Заключителна разпоредба
§ 2. Задължителните правила влизат в сила 
от деня на обнародването им в „Държавен 
вестник“.
Изпълнителен директор: С. Църнаклийски
8328
Поправка. В Договора за ползване на Европейската система CleanSeaNet за сателитен мониторинг 
на нефтеното замърсяване и идентифициране на корабите замърсители между правителството на 
Република България и Европейската агенция за морска безопасност (EMSA) на Министерството на 
транспорта, информационните технологии и съобщенията (ДВ, бр. 51 от 2011 г.) датата на влизане в 
сила 8 февруари 2011 г. да се чете: „4 май 2011 г.“.
8617